kk en en ba kk kk kk mn kk ky ru kk ru kk bg kk ru kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk tt kk kk kk kk kk kk kk kk kk kk kk kk kk kk ky kk ky uk en kk kk kk fr kk kk es ky kk en kk kk nb kk kk fr kk kk fr kk kk fr kk kk de kk kk fr ky kk fr kk kk fr kk kk fr kk kk sv kk kk en kk kk fr ky kk fr bg kk fr bg kk de mn kk en kk kk en kk kk fr ru kk es kk kk en kk kk de ru kk fr ky kk de kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk ru kk kk de kk kk ca kk kk oc kk kk fr kk kk oc kk kk oc kk kk es kk kk kk kk
Сорға салынған балабақша: Жылыойда бөбекжай жұмысын неге тоқтатты? - Атырау газеті
Құлсарыға жақындап келеміз. Басымызда сан сауал.
Мұнайлы өңірдің күретамыры саналатын аудандағы ахуал қандай? Жергілікті жұртты не толғандырады? Ауқымы үлкен ауданда болатын уақытымыз да шектеулі. Таңмен таласа жолға шыққан себебіміз де сол еді. Ресми жұмыс уақыты басталып, таңертеңгі қарбалас басылған кезде біз де аудан орталығына келіп кірдік.
Биыл әлеуметтік жобаларға жергілікті бюджеттен мемлекеттік әлеуметтік тапсырыс шеңберінде 734 452 880 теңге қаржы бөлінді. Десек те, әлі күнге дейін шешімін таппай жатқан мәселе көп-ақ. Проблеманы шешу үшін үкіметтік емес ұйымдар белсенді болуы шарт. Бұл туралы облыс әкімі Махамбет Досмұхамбетовтің белсенді үкіметтік емес ұйым өкілдерімен кездесуінде кеңінен айтылды.
– Аудандағы жалпы криминалдық ахуал тұрақты. Аталған қылмысқа қатысты облыстық полиция департаментінің қызметкерлерінен жедел тергеу тобы құрылды.
Шаһар шетінен заман үлгісімен жаңа балабақша салынып, іші сапалы ойыншық, оқу құралы тəрізді керекті мүкəммалмен жарақтанса, кім-кімге де мерей, зор қуаныш. Бұдан дəл екі жыл бұрын Құлсары халқын қуантып, жергілікті бөбектердің бой жаза ойнап, өнеге-тəлім алуына мүмкіндік туғызған жап-жаңа балабақшаның есігі бүгінде балдырғандар үшін тарс жабық. Себеп пандемия емес. Сордың үстіне салынған балабақшаның қабырғасы қақ айырыла жарылыпты
Телефонмен тілдескен серіктестік басшысы Кенжебек Мырзағалиев:
– Екі жыл бойы көктем мен күзде балабақшаның аумағына су шалқып кетеді. Біз қолымыздан келгенін жасап жатырмыз. Қазіргі жағдайды өздеріңіз көрдіңіздер. Облыстық құрылыс басқармасы зерттеу жүргізуде. Ары қарайғы жұмыс бағыты сол шешімге байланысты болмақ. Сараптама қорытындысын күтеміз, – деді.
84 мыңнан астам тұрғыны бар Кең Жылыойдың тізгінін ұстап, делебесін қаққанына көп болмаса да, жергілікті проблемаларға бір мүшел уақыт аудандық мəслихаттың депутаты ретінде əбден қанық Х.Жамаловқа біз жолдаған сауалдар етене таныс екен.
– Расында да, Атырау облысы республиканың доноры болса, Жылыой – Атыраудың доноры. Оған қарамастан жағдайды көріп отырсыздар. Сovid-19 кезіндегі ахуал тіптен күрделіленіп кетті. Күн сайын анықталған аурулар туралы деректер алып отырдым. Байқағанымдай, анықталғандар тек өз отандастарымыз емес, шетелдіктер, тіпті Африка азаматтары да бар. 10-15 пайызы ғана атыраулықтар. Соның бəрі ауданның есебіне қосылғандықтан, саны тым артып кетті.
– «Екінші толқын» деп жатыр. Дайындық қалай?
– 60 орындық колледж жатақханасы мен 45 орындық өкпе аурулары ауруханасын барлық қажетті құралжабдықтармен қамтып, жасақтап қойдық. Демеушілердің көмегімен ИВЛ аппараттары алынып тұр. Өз-өзімізді қамтамасыз еттік.
– Сіз эпидемиологиялық ахуал өршіп тұрған тұста билікке келдіңіз…
– Иə, қиын кездер. Аурухананы араладым. Ол – менің міндетім. Сенесіз бе, ауруханада жатқан адамдардың тең жартысын танитын болып шықтым.
– Маман жете ме?
– 12 дəрігер қажет. Жалақы аз, көтерілсе бəсекелестік те болар еді. Дəрігерлердің аса қажетті мамандық екенін кешегі күндер дəлелдеп берді. Мемлекет тарапынан бұл мəселе қолға алынуда. – Білім саласына ойыссақ…
– А т а – а н а м ы н , б ұ л с а л а д а маған таныс. Көрсеткіштің көңіл көншітпейтіні де рас. Ауданда жалғыз лицей бар, солардың іс-тəжірибесін орта мектептерде қолдану туралы жұмыстар жоспарланып жатыр. Маман, тəжірибе алмасу қаңтар айынан басталады деп күтілуде.
– Онлайн сабақтар оңай болып жатыр ма?
– Ө з г е ө ң і р л е р г е қ а р а ғ а н д а біздің ауданда интернетпен қамту деңгейі жоғары. Сол себепті аса бір қиындық туындамай, керекті құралжабдықтар алынуда. 22 мектепке керек медициналық қажеттіліктерге орай жергілікті бюджеттен де ақша бөлінді.
– Жұмыссыздық мəселесі – аудан үшін ең өзекті проблема. Дұрыс па?
– Иə. Пандемия салдарынан «Теңіз» кенішінен 979 адам кері қайтарылды, 478 адам тамыздан бері шақырылуда. 117 адам жұмысқа жаңадан кіргізілді. Айта кету керек, ауданда жұмыс бар, бірақ тұрғындар барғысы келмейді. Олар тек «Теңізде» жасағанды жөн көреді.
– Нақты қандай жұмыстар атқарылуда?
– Тиісті компанияларды аралап, келіссөздер жүргізілуде. «ТШО» серіктестігімен бірлесіп, аталған кен орнында қызмет жасайтын мердігерлік компания басшыларымен кездесу өткіздік. Жергілікті тұрғындарды мейлінше молынан қамту жайына ықпалдасу туралы сұрап келеміз. Нəтиже бар, жаман емес. Бірақ, біз талап қоя алмаймыз, құқымыз жоқ.
– Д е с е к т е , ж е р г і л і к т і т ұ р ғ ы н д а р д ы ң т а р а п ы н а н «бірінші кезекте бізді неге жұмысқа алмайды?» деген мəселе туындап отырғаны жасырын емес…
– Ол рас. Ауданның Телеграм арнасында бұрын осындай сұрақтар көп түсуші еді. Қазір азайып келеді. Өзім жеке бақылап, қадағалап, жауап берілуін назарда ұстап отырамын. Жалпы, жұмыс орындары ашылып, қажеттілік болған жағдайда, аудандық жұмыспен қамту орталығына сұраныс беріледі. Олар өз тізіміндегі жұмысшыларды бөліп, қосымша маман қажет болса, арнайы сұраныс беріп, хабарлама жариялайды. Сол кезде біздің чатты бақылап отыратын болса керек, өзге өңір тұрғындары да «бізді алыңдаршы» деп өтініш білдіреді. Біз өз тұрғындарымызды қамтуға жұмыстанудамыз. – Қаладағы тазалық жағдайы мəз емес секілді…
– « Ж ы л ы о й Та з а л ы қ » ж ə н е « П р о м э к о л о г и я » м е к е м е л е р і айналысады. Бəсекелестік бар, жобаларды жүзеге асырмақшы. Алайда, 100 мың теңгеге дейін жалақы ұсынғанына қарамастан, жергілікті тұрғындар онда жұмыс жасауға құлықсыз. Олар тек «Теңізді» сұрайды.
– Ашықтықты қамтамасыз ету мақсатында қазір мемлекеттік қызметшілерге жалақысын жасырмай айту туралы талап бар. Сіз ше?..
– Қолыма 611 мың теңге жалақы аламын.
– Егер əкімдіктің басшылық құрамында пара алу фактісі тіркелсе, басшы орнын босатуы тиіс. Сіз ондай қадамға дайынсыз ба?
– Кез келген уақытта босатып б е р у г е д а й ы н м ы н . А л ғ а ш қ ы келген күннен-ақ, қарамағымдағы қызметкерлерге қатаң ескерттім: «пара алмаңдар, көмек керек болса, жəрдемдесуге мен дайынмын» деп.
– Біз іссапар барысында балабақшаға бардық. Қазір бос тұрған мекеме туралы не айтасыз, кім кінəлі?
– Ж о б а л а у ш ы н ы ң к і н ə с і . Құрылыс барлық талаптар сақталып салынған, мердігердің кінəсі емес. А л ғ а ш қ ы с ы з б а н ы ж а с а қ т а ғ а н компанияны қазір таба алмаймыз. Ол жоқ. «ТШО» компаниясының «Игілік» бағдарламасы арқылы салынғандықтан, олар қайтадан ақша бөліп, жөндеу жұмыстарын жүргізуді қарастыруда.
– Н ы с а н н ы ң с а л ы н у ы н а м и л л и а р д т а ғ а н қ а р ж ы н ы ң жұмсалуы қаншалықты дұрыс?
– Бизнесте «көп ақша – сапалы қ ұ р ы л ы с » д е г е н ұ ғ ы м б а р . О л жерде пайдаланылған құрылыс материалдары мен балаларға керекті қ ұ р а л – ж а б д ы қ т ы ң с а п а с ы н ы ң жоғары талапқа сай екенін көрген боларсыздар.
– Жаңадан салынып жатқан мектеп құрылысын көрдік. Оның сапалы салынуы қаншалықты бақылануда?
– «ТШО» жоба бойынша жасауын қатаң қадағалайды. Біз де айына бір рет барып, бақылап отырмыз. Мердігер – «Орлан» ЖШС.
– Таспен қапталды. Əлі де 5 шақырымға дейін ұзарту туралы жоспар бар. Бұзып, бүлдіріп кететіндердің ісі қынжылтады.
– Нақты айыппұл көлемі жазылған тақтайша тұрғандықтан ба, «Жеңіс» бағының жақсы күтімде тұрғанын көрдік. Ал, жап-жаңа жағалауда орын алған қарақшылықты камералар арқылы бақылап, айыппұл салу арқылы шешуге бола ма?
– 50 камера қондыру жоспарлануда. Ж а қ ы н у а қ ы т т а ж ү з е г е а с а д ы . Бағдаршамдар да жуырда іске қосылады.
– Ауыз су мəселесі туралы не айтасыз? Бұрынғы мен қазіргі ахуал…
– «Көп қабатты үйлерде судың түсі сап-сары болып ағады» деген де шағым түсті. Барды, тексерді. Сөйтсе, бірнеше күн ауысымдық жұмыстан келген соң, біраз уақыт жабық тұрған судың солай ағатынын көрген. Жалпы, осыдан он жыл бұрын су мəселесі «Игіліктің» бір жылғы 25 миллион доллар қаржысын бір мезетте аудару арқылы шешімін тапты. Су көлемінің жаз айларында азайып кетуі сияқты проблемалар бар.
– Жем суының аянышты халі тұтастай аудан тұрғындарын мазалайды…
– Иə, су көзінің жағдайы өте нашар. Күн сайын қарап отырмыз. Жергілікті жұрт «Əкімдік қайда қарап отыр?» дейді. Тоған жасау, жерасты суын тұшыту экономикалық тұрғыда тиімсіз деп танылғандықтан, əрі өзен суы Мұғалжар тауларынан келетіндіктен, алдын ала болжай алмаймыз. Əр жерден ұңғы қазып, мал шаруашылығы мен егінге пайдалану туралы да қарастырып, гидрогеологтармен сөйлесіп жүрміз. Əзірге анығы «қызыл» су келе жатыр. – Келесі жылы Құлсарының қала атанғанына 20 жыл толмақ. Қандай жоспарлар бар? – Жасақталуда. Дəл бүгін қаралып, талқыланады. Содан кейін айта аламын. Жалпы, жоспар көп. 40 гектар жерге қала іргесіндегі өндірістік базалар орналасқан жерден индустриалды аймақ, стадион салу ойластырылып жатыр.
– Байырғы тұрғынсыз. Құлсары сіз үшін қала ма?
– Елу де елу.
– 100 пайыз қала болуы үшін қанша уақыт қажет?
– Осы қарқынмен жұмыс жасасақ, бəлкім 3 жыл.
– Қаланы аралай жүріп, шет жақтарды айтпағанда, орталықта орналасқан көп қабатты үйлердің бірінші қабатында тұратындардың өз аумағын қоршап алғанын байқадық. Қала көркін бұзып т ұ р ғ а н « ж а б а й ы » а у л а л а р қаншалықты заңды?
– Орталық жолға қатысты сот ісі аяқталған соң, жүзеге асырылатын жобалар көп. Сіз айтқан мəселе соның аясында көрініс табады. Қаланы көркейту, ескі үйлерді сүру бағытында жобалаған жұмыстарымыз өте көп. Қаланың екі шетіне 30 гектар аумаққа 2 үлкен демалыс аймағын салу жоспарлануда. Жобалықсметалық құжаттары дайындалуда.
– Ж о л м ə с е л е с і д е ж ы р болғанына бірнеше жыл болды. Қала орталығындағы аялдамалар да тоқсаныншы жылдардан хабар беріп тұрғандай. Автобустардың жүруі қалыпты ма?
– Ол рас. Заманға сай аялдама салу қолға алынған. Тіпті, биыл бітіруге де болар еді. Алайда, қазіргі қаражат тапшылығы қолды байлап тұр, келесі жылы ауыстырылады. 50 шақырым ауылішілік жол салу басталады. 30 шақырым қалаішілік жол – келесі жылдың межесінде. Жаңадан 20 автобус алынды.
– Аудан орталығында 87 көп қабатты үй бар. Тағы қаншасы салынуда? Жер беріліп жатыр ма? – «Атырау» жəне «Болашақ» шағынаудандарындағы жердің бəрі беріліп болды. 3 көп қабатты үй салынып жатыр. Тағы да 9 үй салуға жұмыс жүргізілуде. Солар берілген кезде пəтер кезегінде тұрғандардың 70 пайызын қамтуға қол жеткіземіз.
– Мал ұрлығы – аудан үшін аса маңызды проблеманың бірі…
– Ол рас. Білмеген екенбіз, аталған мəселе өзекті. Өткендегі қылмысқа қатысты шаруагерлермен кездескен кезде оған анық көзім жетті. Жұмыссыздық көбейген кезде мал ұрлығы да көбейеді. Жалпы, криминалдық ахуалды қалыпты деп ойлаймын. Күн сайын мəлімет алып отырмын. Көбі ұсақ-түйек.
Атырауда қарттарға құрмет көрсетілді
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Қарттарым – асыл қазынам
Халықаралық қарттар мен Атырау қаласының күніне орай
Аудандық мәслихат  депутаттары “Мұнайайдаушылар”
Ұстаздардың әлеуметтік жағдайы талқыланды
​ ​ AMANAT партиясы Атырау қалалық филиалында қалалық
Бас прокуратурада бизнес мәселелері талқыланды
2022 жылғы 29 қыркүйекте Бас прокуратурада Президент
«Түркістан жыланы»: ОЛ ТУРАЛЫ НЕ БІЛЕМІЗ?
БИЫЛ МЮНХЕН ОЛИМПИАДАСЫНА 50 ЖЫЛ ТОЛЫП ОТЫР.
Қаламының желдірме желі бар
ӨТКЕН ЖИЫРМАСЫНШЫ ҒАСЫРДЫҢ АЛПЫСЫНШЫ ЖЫЛДАРЫ АТЫРАУ
«MEKTEP-ONLINE» – оқушыға мол мүмкіндік
І-ХІ СЫНЫП ОҚУШЫЛАРЫ МЕКТЕП БАҒДАРЛАМАСЫНЫҢ НЕГІЗГІ
Атырауда агрокешен маманға зəру
ЕЛІМІЗДІҢ АУЫЛ ШАРУАШЫЛЫҒЫ САЛАСЫ ЗАМАНАУИ ТЕХНОЛОГИЯЛАРҒА
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.